title: Komission täytäntöönpanoasetus (EU) 2020/624, annettu 30 päivänä huhtikuuta 2020, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Cappero delle Isole Eolie (SAN))

text:
                  7.5.2020

                  FI

                  Euroopan unionin virallinen lehti

                  L 144/12

         KOMISSION TÄYTÄNTÖÖNPANOASETUS (EU) 2020/624,
         annettu 30 päivänä huhtikuuta 2020,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Cappero delle Isole Eolie (SAN))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Italian hakemus nimityksen ”Cappero delle Isole Eolie” rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Komissio on vastaanottanut vastaväiteilmoituksen, johon sisältyy Malfan, Lenin ja Santa Maria Salinan kuntien esittämä asetuksen (EU) N:o 1151/2012 51 artiklan 1 ja 2 kohdan mukainen perusteltu vastaväite, ja päättänyt jättää sen tutkimatta. Asetuksen (EU) N:o 1151/2012 49 artiklan 3 kohdan ensimmäisen alakohdan, luettuna yhdessä asetuksen 51 artiklan kanssa, mukaisesti luonnolliset tai oikeushenkilöt, joiden oikeutettua etua asia koskee ja jotka ovat sijoittautuneet hakemuksen vastaanottaneeseen jäsenvaltioon tai asuvat siellä, voivat esittää vastaväiteilmoituksen ainoastaan kansallisen vastaväitemenettelyn puitteissa.

                     (3)

                     Näin ollen nimitys ”Cappero delle Isole Eolie” olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Cappero delle Isole Eolie” (SAN).
            Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.6 ”Hedelmät, vihannekset ja viljat sellaisenaan tai jalostettuina” tuotteeseen.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä huhtikuuta 2020.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  EUVL C 402, 28.11.2019, s. 26.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).